สวัสดีค่ะพอดีหลังจากทานยาคุมฉุกเฉินไป หลังจากนั้น 5วันประจำเดือนมาเราสามารถทานยาคุมรายเดือนแบบ 21 เม็ด ในวันแรกที่ประจำเดือนนี้เลยได้ไหมคะ หรือเราต้องเริ่มทานให้รอบเดือนปกติถัดไปค่ะ
สวัสดีค่ะ หลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ ซึ่งถือเป็นเลือดที่เป็นผลของยา ไม่ใช่ประจำเดือนจริงๆ ดังนั้น การมีเลือดออก หลังจากทานยาไป 5 วัน โดยที่ไม่ใช่ช่วงวันเวลาที่ประจำเดือนควรจะมา เลือดดังกล่าวก็น่าจะเกิดจากผลของยา ไม่ใช่ประจำเดือนหากต้องการทานยาคุมกำเนิดธรรมดาต่อ แนะนำควรรอให้ประจำเดือนจริงๆ มาเสียก่อน แล้วจึงเริ่มทานเม็ดแรกภายในวันแรกที่ประจำเดือนมา แต่หากต้องการเริ่มทานยาคุมเลยก็ได้ เพียงแต่ในช่วง 1 สัปดาห์แรกของการทานยา ควรงดการมีเพศสัมพันธ์ไปก่อน เพื่อให้ยาคุมกำเนิดได้ออกฤทธิ์ และควรใช้ถุงยางอนามัยร่วมด้วยไปก่อนจนกว่าจะทานยาหมดแผง หากทานยาหมดแผงแล้ว ประจำเดือนไม่มา ควรตรวจหาการตั้งครรภ์ด้วยค่ะ